text: Valgdeltagelsen faldt i Syd- og Sønderjylland
  22 november 2017 kl. 00.32
  I 11 ud af 14 syd- og sønderjyske kommuner er valgdeltagelsen ved valget lavere end ved valget for fire år siden. 
  Rigtig mange var i dag forbi en stemmeboks for at sætte deres kryds. Alligevel ser det ud til, at færre greb blyanten i år end ved kommunalvalget for fire år siden. I 2013 var valgdeltagelsen på hele 71,9 procent.
  I det syd- og sønderjyske falder valgdeltagelsen i 11 ud af landsdelens 14 kommuner. Kun i Esbjerg, Fanø og Sønderborg er valgdeltagelsen højere end ved sidste kommunalvalg.
  Bedst ser det ud på Fanø, hvor mere end otte ud af ti vælgere var nede og sætte sit kryds. På øen kan de notere sig en lille fremgang i valgdeltagelsen på 0,33 procentpoint, så valgdeltagelsen ved kommunalvalget i går var på 85,75 procent.
  I den anden ende finder vi Horsens, hvor blot 68,47 procent af de stemmeberettigede satte sit kryds på valgdagen. Ved valget for fire år siden var to procentpoint flere af vælgerne i stemmeboksen.
  Du kan herunder se, hvordan valgdeltagelsen er i alle 14 kommuner:
  KommuneValgdeltagelse 2013 (i %)Valgdeltagelse 2017 (i %)Fremgang / tilbagegang (i procentpoint)
      
      
            Aabenraa71,8470,57-1,27
            Billund74,1272,81-1,31
            Esbjerg68,9469,110,17
            Fanø85,4285,750,33
            Fredericia73,370,18-3,12
            Kolding71,9571,68-0,27
            Haderslev74,0873,33-0,75
            Hedensted76,1475,05-1,09
            Horsens70,4868,47-2,01
            Sønderborg74,1474,460,32
            Tønder73,3271,94-1,38
            Varde73,3972,33-1,06
            Vejle 71,370,45-0,85
            Vejen72,4571,29-1,16
  
  